CELEX: 62006CJ0504
Language: hu
Date: 2008-07-25
Title: A Bíróság (első tanács) 2008. július 25-i ítélete. # Az Európai Közösségek Bizottsága kontra Olasz Köztársaság. # Tagállami kötelezettségszegés - 92/57/EGK irányelv - Az időszakos vagy helyileg változó építkezések biztonsági és egészségvédelmi minimumkövetelményei - A 3. cikk (1) bekezdése - Nem megfelelő átültetés. # C-504/06. sz. ügy

A Bíróság (első tanács) 2008. július 25‑i ítélete – Bizottság kontra Olaszország
      (C‑504/06. sz. ügy)
      „Tagállami kötelezettségszegés – 92/57/EGK irányelv – Az időszakos vagy helyileg változó építkezések biztonsági és egészségvédelmi minimumkövetelményei – A 3. cikk (1) bekezdése – Nem megfelelő átültetés”
      1.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 24–25. pont)
      2.                     Szociálpolitika – A munkavállalók biztonságának és egészségének védelme –Az időszakos vagy helyileg változó építkezések biztonsági
            és egészségvédelmi minimumkövetelményeinek végrehajtásáról szóló 92/57 irányelv (92/57 tanácsi irányelv, 3. cikk, (1) bekezdés)
            (vö. 35–36. pont)
      3.                     Tagállamok – Kötelezettségek – Irányelvek végrehajtása – Kötelezettségszegés – A belső jogrendre alapított igazolás – Megengedhetetlenség
            (EK 226. cikk) (vö. 38. pont)
      Tárgy
      
         
               Tagállami kötelezettségszegés – Az időszakos vagy helyileg változó építkezések biztonsági és egészségvédelmi minimumkövetelményeinek
                  végrehajtásáról szóló, 1992. június 24‑i 92/57/EGK tanácsi irányelv (nyolcadik egyedi irányelv a 89/391/EGK irányelv 16. cikkének
                  (1) bekezdése értelmében) (HL L 245., 6. o.; magyar nyelvű különkiadás 5. fejezet, 7. kötet, 71. o.) 3. cikke (1) bekezdésének
                  nem megfelelő átültetése – Biztonsági és egészségvédelmi koordinátorok kijelölése olyan építkezésen, ahol több vállalkozás
                  is jelen lesz.
               
            Rendelkező rész
      1)         Az Olasz Köztársaság – mivel nem megfelelően ültette át az olasz jogba az időszakos vagy helyileg változó építkezések biztonsági
         és egészségvédelmi minimumkövetelményeinek végrehajtásáról szóló, 1992. június 24‑i 92/57/EGK tanácsi irányelv (nyolcadik
         egyedi irányelv a 89/391/EGK irányelv 16. cikkének (1) bekezdése értelmében) 3. cikkének (1) bekezdését – nem teljesítette
         az említett irányelvből eredő kötelezettségeit.
      
      2)         A felek maguk viselik saját költségeiket.